PATVIRTINTA

Kauno miesto savivaldybės administracijos direktoriaus

2018 m. ..............................

įsakymu Nr. A-.........

**KVIETIMAS TEIKTI VIEŠŲJŲ ERDVIŲ AKCENTŲ SUKŪRIMO IR ĮGYVENDINIMO PROJEKTŲ PARAIŠKAS**

**NR. 2018-1**

|  |  |  |
| --- | --- | --- |
| Eil. Nr. | Finansavimo sąlygos | Aprašymas |
| 1. | Tinkamos veiklos | Skulptūrų, dizaino objektų, šviesos ar kitų instaliacijų ir apšvietimo, gatvės tapybos ir kitų sričių akcentų, kurie suteiktų Kauno viešosioms erdvėms patrauklumo, savitumo ir individualumo, sukūrimas ir įrengimas.Viešųjų erdvių akcentai turėtų derėti ir įsikomponuoti pasirinktoje aplinkoje, atspindėti Kauno miesto ir Lietuvos savitumą, tradicijas ir šiandieninį gyvenimą, nekelti asociacijų su kitais miestais (šalimis), turėti meninę vertę, būti išskirtiniai, originalios formos bei turinio (svarbu estetinė ir vizualinė kūrinio kokybė), būti sukurti iš patvarių, ilgaamžiškų medžiagų.  |
| 2. | Tinkamos išlaidos | Projekto vykdymo išlaidos (projektavimo išlaidos; projekto įgyvendinimo išlaidos). Projekto vykdymo išlaidos turi sudaryti ne mažiau kaip 75 proc. visų tinkamų finansuoti projekto išlaidų.Projekto administravimo išlaidos (projekto vadovo, kitų tiesiogiai projektą vykdančių darbuotojų, kurie administruoja projekto veiklas, ir finansininko darbo užmokestis, socialinio draudimo įmokos, įmokos į Garantinį fondą; kanceliarinių prekių, kitų biuro prekių, išskyrus ilgalaikį turtą, įsigijimo išlaidos; projektą administruojančių darbuotojų telekomunikacinių ir pašto paslaugų, transporto išlaidos (degalai, transporto priemonių nuoma, transporto bilietai); patalpų nuomos ir eksploatacijos išlaidos). Projekto administravimo išlaidos gali sudaryti iki 25 proc. visų tinkamų finansuoti projekto išlaidų. |
| 3. | Netinkamos išlaidos | Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis; baudos, delspinigiai, išlaidos finansinėms nuobaudoms, bylinėjimosi išlaidos, išlaidos paskolų palūkanoms ir skolų padengimo išlaidos; išlaidos investiciniams projektams; išlaidos statiniams, tiesiogiai nesusijusiems su projekto įgyvendinimu, statyti ir rekonstruoti; išlaidos ilgalaikiam materialiajam ir nematerialiajam turtui, tiesiogiai nesusijusiam su projekto įgyvendinimu, įsigyti; projektų vykdytojų veiklos plėtros ar jų kasdienės veiklos (pavyzdžiui, biuro nuomai ar komunalinėms paslaugoms) išlaidos, tiesiogiai nesusijusios su projekto įgyvendinimu; išlaidos pastatų ir patalpų remontui, tiesiogiai nesusijusiam su projekto įgyvendinimu; išlaidos narystės asociacijose mokesčiams sumokėti, jei šios išlaidos tiesiogiai nesusijusios su projekto įgyvendinimu. |
| 4. | Projektų vertinimo kriterijai ir vertinimo balai | Bendrieji kriterijai:pasiūlyto projekto sprendinių idėjos meniškumas, originalumas, dermė su supančia aplinka (0−40 balų);medžiagiškumas, patvarumas ir ilgaamžiškumas (0−20 balų);funkcionalumas ir naudojimo saugumas (0−15 balų); projekto biudžeto pagrįstumas ir ekonominis įgyvendinimo realumas (0−10 balų).Specialusis kriterijus – nuosavas piniginis įnašas (įskaitant partnerių ar rėmėjų lėšas):iki 5 procentų projekto vertės – 5 balai;nuo 6 iki 10 procentų projekto vertės – 10 balų;daugiau kaip 10 procentų projekto vertės – 15 balų. |
| 5. | Reikalavimai pareiškėjams | Pareiškėjais gali būti juridiniai ar fiziniai asmenys. Jei projektą įgyvendina daugiau nei vienas juridinis ar fizinis asmuo, paraišką turi teisę teikti tik vienas juridinis ar fizinis asmuo. Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Kauno miesto savivaldybės biudžeto skirtų (jeigu buvo skirta) lėšų panaudojimą. Jeigu pareiškėjas yra fizinis asmuo, jis turi įregistruoti individualią veiklą, gauti verslo liudijimą ar įsteigti įmonę ne vėliau kaip per 15 darbo dienų nuo Kauno miesto savivaldybės administracijos direktoriaus sprendimo skirti finansavimą projektui įgyvendinti priėmimo. Pareiškėjo projektas nefinansuojamas, jeigu paaiškėja, kad:pareiškėjas yra likviduojamas, reorganizuojamas, pertvarkomas, sustabdęs ar apribojęs savo veiklą;pareiškėjas paraiškoje pateikė klaidinančią arba melagingą informaciją;pareiškėjas yra gavęs Kauno miesto savivaldybės biudžeto lėšų ir neatsiskaitęs už jų panaudojimą nustatyta tvarka arba gautas lėšas naudojęs ne pagal paskirtį;pareiškėjas yra pateikęs paraiškų finansuoti veiklas, kurios yra to paties projekto dalys, pagal kitas viešojo sektoriaus finansavimo programas. Pareiškėjo pajėgumai ir projektą įgyvendinančių asmenų patirtis turi būti pakankami, kad projektas būtų sėkmingai įgyvendintas.  |
| 6. | Finansavimo intensyvumas | Projektui įgyvendinti iš Kauno miesto savivaldybės biudžeto gali būti skiriama lėšų iki 100 proc. tinkamų finansuoti projekto išlaidų padengti. Pareiškėjo ir (ar) kitų finansavimo šaltinių įnašas suteikia galimybę gauti papildomų vertinimo balų. |
| 7. | Paraiškų teikimo tvarka | Paraiška kartu su pridedamais paraiškos formoje nurodytais dokumentais teikiama elektroniniu būdu adresu <http://akcentai.kaunas.lt/> arba užklijuotame voke (pakete), ant kurio turi būti užrašas „Paraiška“, nurodytas kvietimo numeris, projekto pavadinimas, pareiškėjo pavadinimas arba vardas ir pavardė, adresas. Kartu su tinkamai lietuvių kalba užpildyta popierine paraiška turi būti pateikiama kompiuterinė laikmena su nuskenuota paraiška ir pridedamais dokumentais.Pareiškėjas atsako už paraiškoje nurodytų duomenų teisingumą. Paraiškos priimamos nuo 2018 m. lapkričio 15 d. nuolat. Gautos paraiškos vertinamos pasibaigus kiekvienam kalendoriniam mėnesiui. |
| 8. | Kitos sąlygos | Vienas pareiškėjas gali teikti daugiau nei vieną projektą, tačiau jie negali būti kartotiniai.Jeigu paraiška teikiama dėl projekto, kurį įgyvendinant bus naudojama kitiems asmenims priklausanti nuosavybė, reikalingas savininko sutikimas dėl projekto įgyvendinimo ir sukurto produkto išlikimo ne mažiau kaip 5 metus. |
| 9. | Aktualūs dokumentai | Kauno miesto savivaldybės tarybos 2017 m. vasario 7 d. sprendimas Nr. T-15 „Dėl Viešųjų erdvių akcentų sukūrimo ir įgyvendinimo projektų paraiškų atrankos ir finansavimo tvarkos aprašo patvirtinimo“ |
| 10. | Informacija | Kauno miesto savivaldybės administracijos darbuotojų, atsakingų už paraiškų priėmimą ir informacijos teikimą, kontaktiniai duomenys, informacijos teikimo tvarka ir dokumentų formos pateikiamos interneto svetainėje <http://akcentai.kaunas.lt/> |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_